Hem tingut especial cura per oferir mitjançant la pàgina web treball.gencat.cat/ca/ambits/estrangeria/ una informació que sigui adequada a les necessitats de les empreses.
Així, hi podeu trobar l'apartat on s'ofereix informació agrupada pels perfils professionals que pot necessitar contractar una empresa i on podeu visualitzar el procés que ha de dur a terme l'empresa fins que pot contractar el treballador o la treballadora.
Per altra banda, podeu utilitzar també la Cerca guiada del tràmit, eina que, a partir d'una sèrie de preguntes interactives, amb respostes tancades, ens guia cap al procediment adequat per a una situació concreta.
Per acreditar la consideració de personal altament qualificat cal que presenteu, a més de la documentació prevista amb caràcter general:
En canvi, si el que volguéssiu contractar fos personal directiu de confiança, us caldria aportar acreditació documental que el treballador o treballadora proposat ostenta la representació legal de l'empresa, o que té estès a favor seu poder general, degudament inscrit en el Registre Mercantil.
Cal que tingueu present que no és possible acollir-vos a aquesta excepció si voleu sol·licitar una autorització "AUT08 Autorització de residència i treball com a professional altament qualificat, targeta blava de la Unió Europea".
En aquest supòsit es consideren els ingressos dels diferents membres de la unitat familiar, els quals han de ser suficients per cobrir aquestes dues quantitats:
*IPREM: Indicador públic de renda d'efectes múltiples
**En cas d'unitats familiars que incloguin més de dues persones comptant l'ocupador sol·licitant, cal acreditar una quantitat complementària que representi, mensualment, el 50% de l'IPREM per cada membre addicional (quatre persones, 300%; cinc persones, 350%, etc.).
Si l'activitat laboral s'ha de desenvolupar a Catalunya, el tràmit és competència de la Generalitat de Catalunya, i és l'ocupador/a, com a subjecte legitimat, qui n'ha de fer la sol·licitud, mitjançant una cita prèvia.
El tràmit que heu de sol·licitar és el que es correspon amb el codi AUT08a de la pàgina web d'Estrangeria.
El requisit que identifica un treballador/a amb la targeta blava de la Unió Europea és que l'activitat laboral que ha de desenvolupar sigui pròpia d'un professional altament qualificat.
És a dir, una activitat que requereixi disposar d'una qualificació d'ensenyament superior o, excepcionalment, l'acreditació d'un mínim de cinc anys d'experiència professional que es pugui considerar equiparable a la qualificació esmentada, relacionada amb l'activitat per a la qual es sol·licita l'autorització de treball.
L'obtenció d'aquesta autorització està sotmesa a l'acreditació que la situació nacional d'ocupació permet la contractació.
Si l'activitat laboral s'ha de desenvolupar a Catalunya, el tràmit és competència de la Generalitat de Catalunya, i és l'ocupador o ocupadora, com a subjecte legitimat, qui n'ha de fer la sol·licitud.
El tràmit que heu de sol·licitar és el que correspon amb el codi AUT01v del web d'Estrangeria.
El termini de resolució d'aquest procediment és de 45 dies.
L'obtenció d'aquesta autorització està condicionada entre d'altres a l'acreditació de la condició de fill, filla, net o neta d'espanyol d'origen.
Per poder obtenir la targeta blava de la UE s'exigeix una qualificació d'ensenyament superior.
Es considera qualificació d'ensenyament superior la que reuneix aquests requisits:
Excepcionalment es pot substituir la qualificació per l'acreditació d'un mínim de cinc anys d'experiència professional que es pugui considerar equiparable a l'esmentada qualificació, i que estigui relacionada amb l'activitat per a la qual se sol·licita l'autorització de treball.
Si fa com a mínim divuit mesos que és titular de la targeta blava, té dret a traslladar-se a Espanya per exercir una ocupació altament qualificada sense necessitat d'obtenir el visat previ de residència i treball.
No obstant això, cal sol·licitar prèviament una autorització per treballar.
Com a subjectes legitimats poden fer la sol·licitud indistintament la persona treballadora o l'ocupador/a.
El tràmit, que s'ha de sol·licitar mitjançant cita prèvia, és el que es correspon � amb el codi AUT08b de la pàgina web d'Estrangeria.
Aquestes autoritzacions es concedeixen per raons d'interès econòmic i la competència per concedir-les és de l'Administració General de l'Estat.
Aquest és un dels supòsits al qual no és aplicable el Conveni internacional entre Espanya, França i Andorra relatiu al treball transfronterer (per a les persones que desenvolupen la seva activitat laboral o professional a Catalunya però que resideixen a la zona fronterera d'un estat limítrof al qual tornen diàriament).
El procediment que heu d'utilitzar és l'AUT04a - Autoritzacions inicials de treball per compte d'altri per a persones treballadores transfrontereres.
Trobareu tota la informació a l'enllaç anterior i a la pàgina web treball.gencat.cat/ca/ambits/estrangeria/
El Ministeri de Treball, Migracions i Seguretat Social pot aprovar, amb caràcter anual, la contractació de col·lectius de persones treballadores estrangeres des dels seus països d'origen.
Aquest règim permet la contractació programada de persones estrangeres que no es trobin ni resideixin a Espanya, per desenvolupar treballs amb vocació d'estabilitat.
Els treballadors i les treballadores contractats mitjançant aquesta modalitat són seleccionats en els seus països d'origen a partir d'ofertes genèriques presentades per les empreses, seguint un procediment específic.
Per a l'any 2014 s'ha prorrogat la vigència de l'Ordre ESS/1/2012, de 5 de gener, per la qual es regula la gestió col·lectiva de contractacions en origen per a 2012, per la qual no es preveu cobrir cap lloc de treball de caràcter estable amb aquest procediment (Ordre ESS/2445/2013, de 23 de desembre, BOE núm. 312 de data 30.12.2013).